A/ A Madách-szöveghez való viszony: kihúzások, kihagyások, illetve azok indokoltsága, önkényessége.

B/ A színpadra állítás vélelmezhető koncepciója, a rendezői alapelv, az előadás fő hangsúlyai, centruma.

C/ Szerepelőválasztás, az egyéni teljesítmények értékelése, a szövegmondás mélységei.

D/ A színpadi tér kihasználása, mozgások, testbeszéd, a szereplők közti térviszonyok alakítása.

E/ A színházi többlet: díszlet, jelmez, zene- és hangbejátszás, képek bevetítése.

|  |  |  |  |
| --- | --- | --- | --- |
|  | 3. szín (paradicsomon kívül) | 5. szín(Athén) | 12. szín(falanszter) |
| A | Éva az előző színből való idézéssel kezdi a párbeszédet (végünk van), emellett Ádám szövegét is ő mondja el (ébredésem borzongása), ez értelmezhető öncélúként is. A rendező szöveghúzások segítségével sűrítettebbé teszi a jelenetet, a föld szelleme teljesen hiányzik a színből, ezáltal dramaturgiai szerepe sincs. Az előadás érdekessége, hogy a párizsi szín előtt újra megjelenik ez a szín. | Az előadásban elhangzott szövegek hűek Madách eredetiéhez, van benne néhány húzás, emellett néhány rész, kiemelés jelleggel máshol hangzik el. A kihagyások, felcserélések indokoltak, feszesebbé teszik a színt. A szín végéről hiányzik Lucifer bosszús monológja (átok reád, hiú ábránd világ, megint elrontád legszebb percemet), ami Éva szerepét emelné ki az egész műre vonatkozóan. (Ádám végső menedéke, az elveszett Éden felidézője). | A szövegekben vannak jelentős kihúzások, de a vizuális hatások jól ellensúlyozzák ezeket. A szövegből hiányzik a Lucifer erejét és hatalmát megmutató: Álomkép, ne mozdulj!...Érezd kezemnek végzetes hatalmát. -gondolat, de összességében indokolható Lucifer mindvégig megfigyelői szerepe. |
| B | A szín elején a gyermekmondókát szavalnak, ezáltal fokozva a gyermekei naiv szemlélet módot, ami Ádámra és Évára jellemző *(lásd előző szín, ahol játszanak az eredeti szövegben).* A gyermeki önfeledt boldogság elvesztését a játék abbahagyásával, a felnőtt/Isten színpadi szövegével ábrázolják. A szereplők megtöbbszörözése az örök nő és férfi arche típusait idézi fel.  | A színpadot a szín elején megjelenő szónokok uralják, a hangosabb győz, nem az igazság.- sugallják a közönségnek. A rituálé szerint előadott mozgás, a közösen kántált szöveg (halál fejére) egyrészt az ősi ösztön felszínre törését, másrészt a kiskorú nép befolyásolhatóságát mutatja be. Ugyanilyen szerepe van a Miltiádész (Ádám) megjelenésekor a kollektív riadalomnak, ami megint csak pusztító utálattá válik. Ebben a színben Lucifernek ellenfele Éva, akiben az ellenpólust érzi, ezt jelzi a Lucifer monológja alatti zongoraszó is. Éva képes férjéért kiállni, de felül is emelkedik rajta, (hisz a férjében, de ha nép állításai igazak, ő maga ítélné el.) Miltiádész egy eszme nemes polgára, aki képes az ügyért, amiben hisz, az életét is feláldozni. | A nyitókép felirata Caution Keep distance telitalálat, a falanszerben nem kerülhetnek egymáshoz közel emberek, nem alakulhatnak ki tartalmas emberi kapcsolatok. A további képek is ezt erősítik (pl 2m távolság, maszk, vonalakkal elválaszott emberalakok). A falanszter érzelemmentességét, sematizmusát jól adják vissza a már-már robotszerűen visszhangzott közösen mondott szövegek. A falanszter vezetői- a tudósok- fehérköpenyes mindenhatók (pl élet teremtése), azonban ők is felváltva vagy közösen válaszolnak, hárman érnek „egyet”, semmivel sincs több egyéniségük, mint a többieknek. A múzeumi betét „lovai”, kutyái stb. közös mozgásukkal, majd mozdulatlanságukkal az idők megváltozását érzékeltetik. Ami élettel teli volt, az már itt csak egy távoli emlék. Minden, ami emocionális, az értelmetlen, felfoghatatlan a józan racionalitás számára. A különbözőség büntetendő és üldözendő, az őrök fellépés koncentrációs táborok erőszakát idézi. Az igazi érzelmek, anyai szeretet, ragaszkodás, szerelem idegbetegség és értelmetlen rajongás csupán: elítélendő. |
| C | A szereplő többszörözése nagyon hatásos, a megszólalások szavalatszerűek. A szöveg gyakran nincs összhangban a testbeszéddel, mozgással; az artikuláció sem mindig tiszta. | Éva (Lúcia) a mozgásával összhangban, érthetően beszél, ezáltal hiteles, de néha felmondja a szöveget. A szónokok jó szereplőknek bizonyulnak, hangerejük, erőteljes gesztusaik, megkerülhetetlenné teszik őket. Lucifer nem tartja magát egyenrangúnak az emberekkel, ezt gúnyos hangvétele sugallja, lenézi és megveti látókörüket, befolyásolhatóságuknak viszont örül. Miltiádész hangja nagyon határozott eltökéltséget, határozottságot sugall. | A szereplő választásánál Lucifer sokkal karcsúbb, Ádám testesebb, a már korosodó férfit jól adja vissza ez a kontraszt. A Luthert játszó fiú lázadásához, kívülállóságához (de holnap újra szítom a tüzet) nagyon sokat tesz hozzá a palóc nyelvjárása. |
| D | A színpadi tér kitöltött, viszont érezhető, hogy a próbák valószínűleg kisebb térben zajlottak. | A színpadnak van mélysége és szélessége, melyet a színészek nagyon jól kihasználnak. | Nagyon jól működik a színben a térdinamika, munden állandó mozgásban van, egy szinte futurista vízióban.  |
| E | A fehér színű jelmezek kifejezik az ártatlanságot. A díszlet sok helyen hiányzik, ha van, minimalista, ez kifejezheti azt a pusztát is, ahová az első emberpár jutott. A háttérben bejátszott videó előre vetíti a pusztulást, ezzel utalva a küzdelem értelmetlenségére. Az aláfestő zene, (Requiem for a Dream című film betét dala, amelyben szintén fontos szerepe van az álomnak, valóság és képzelet határ elmosódásának). Ezt a hiábavalóságot erősíti meg.A második videóbejátszás az álom képeit vetíti előre. | A nyitó kép, zene, jelmezek, a háttérben lévő görög templom teljes mértékben visszaadja a görög színt, hangulatot. A piros, bordó kiegészítők vizuálisan is kiemelik Lucifert, Ádámot, Évát és a fiát. A visszatérő görög aláfestő zene jól illik Miltiádész mártírságához. | A díszlet két szimmetrikus paraván, amit később kiegészít még kettő, ugyanilyen rendezetten, a két oldalon a falanszter tudományokra épülő szabályosságának is jelképe lehet. A kezdő effektusok a korai sci-fi mozik hangeffektusait idézik, utalva arra is, hogy ez már a madáchi jövőképek egyike. A háttérzene is a 80-as évek Kraftwerk zenekarának robot-elektronikus hangzását idézi fel. A jelmezek (bordó és kék) elkülönítik a férfiakat és a nőket, de a különbségek itt véget is érnek. Groteszk hatást nyújt, és egyben emeli a kollektív emlékezet faktort az Örömóda „elugatása”, vagy a Magyar népmesék rajzfilm, illetve Vangelis dallamai. |